**Gárdonyi Géza Ciszterci Gimnázium és Kollégium**

**Az osztályfőnöki tantárgy helyi tanterve**

**Angol-magyar két tanítási nyelvű gimnáziumi képzés**

**9/KNY - 9 - 12. évfolyam**

**9. évfolyam (9/KNY)**

**Célok, feladatok:** Ez már nyugodtabb időszak, mint az előző év.Most célunk megszilárdítani az osztályközösséget, hogy később is megmaradjanak az értékes kapcsolatok még akkor is, ha így fájdalmasabb az év végi elszakadás. Meg kell szilárdítanunk a plébánia közösségéhez való tartozás tudatát, igényét is, hiszen az az ideális, ha a fiatal a plébánián lel megtartó ifjúsági közösségre. Segítenünk kell feldolgozni az erősödő nemi jellegből adódó gátlásokat és a vadhajtásokat tapintatos, de határozott türelemmel kell nyesegetni. Támogatni és ténylegesen intézni a továbbtanulási törekvéseket. A nyolcadik osztály végére alakuljon ki a tanulókban a felelősségérzet és a közösségért végzett szolgálat igénye, ill. a közösség igénye. Ekkor tekinthető a maga fejlődési szintjén érett fiatalnak, aki megállja a helyét a felsőbb tanulmányokban is, olyan intézményekben, ahol valószínűleg már kevesebb a személyes törődés.

Természetesen a témák és tartalmak nem különülnek el élesen egymástól. Vannak átfedések és ismétlések is.

**Kulcskompetenciák a NAT 2007 szerint:**

* énkép, önismeret
* anyanyelvi kommunikáció
* a hatékony, önálló tanulás
* szociális és állampolgári kompetencia
* kezdeményezőképesség és vállalkozói kompetencia

Kulcskompetenciák a keresztény nevelés szükségessége szerint:

* Tudatos, önálló és keresztény életvitel
* Közösségépítés

**Kiemelt fejlesztési feladatok a NAT 2007 szerint:**

* énkép, önismeret
* a tanulás tanítása
* testi és lelki egészség
* hon- és népismeret
* európai azonosságtudat és egyetemes kultúra
* aktív állampolgárságra, demokráciára nevelés
* gazdasági nevelés
* környezettudatosságra nevelés
* felkészülés a felnőtt lét szerepeire

A kiemelt fejlesztési feladatok kiegészítése a keresztény nevelés szükségessége szerint:

* Kommunikáció – verbális és metakommunikáció
* Konfliktuskezelés – társas kapcsolatok
* Életvezetés – élet a családban és a társadalmi közösségben
* családi életre való képesség a családi élet csapatmunka, összjáték
* egészséges nemzettudat
* személyes világkép és világnézet
* tudatos jellemformálás – erények szokássá válása
* tudatosan vállalt keresztény életvitel
* az önmagáért és másokért vállalt felelősség
* közösségépítés képessége
* értékorientált ízlés

**Óraszám: 37 óra / tanév**

**1 óra / tanítási hét**

**Tematikus összesített óraterv**

|  |  |  |
| --- | --- | --- |
| **Témakör sorszáma** | **Témakör** | **Óraszám** |
| **1.** | **Iskolánk** | **4** |
| **2.** | **Ünnepeink** | **1** |
| **3.** | **Családunk** | **10** |
| **4.** | **Példaképeink** | **3** |
| **5.** | **Egyházunk** | **3** |
| **6.** | **Magyarságunk** | **3** |
| **7.** | **Szabadságunk és értékeink** | **4** |
| **8.** | **Értékek és erények** | **9** |

|  |  |  |  |
| --- | --- | --- | --- |
| **1. témakör: Iskolánk** | | | |
| **Fejlesztendő kompetenciák,**  **fejlesztési feladatok** | **Témák, tartalmak** | **Tanulói tevékenységek** | **Kapcsolódási**  **lehetőségek** |
| *Énkép, önismeret*  *Aktív állampolgárságra nevelés*  Tudatos, önálló és keresztény életvitel  *Felkészülés a felnőtt lét szerepeire* | - mitől katolikus egy iskola?  - milyen értékeket viszel magaddal?  Továbbtanulási szempontok  Saját felelősséged jövendő életed alakulásában   * + önálló döntés és/vagy a szülők irányításának elfogadása?   Reálisan fölmérni a saját képességeket és lehetőségeket | gyűjtőmunka,  beszélgetés,  gimnáziumok megismerése  nyílt napokon való részvétel  pályaorientációs tesztlapok kitöltése  találkozás pályaorientációs szakemberrel | Hittan  Etika |
| **1I. témakör: Ünnepeink** | | | |
| **Fejlesztendő kompetenciák,**  **fejlesztési feladatok** | **Témák, tartalmak** | **Tanulói tevékenységek** | **Kapcsolódási**  **lehetőségek** |
| **Szociális és állampolgári kompetencia**  *Európai azonosságtudat és egyetemes kultúra*  Tudatos, önálló és keresztény életvitel  *Felkészülés a felnőtt lét szerepeire* | Az ünnep tanúságtétel,  közösségi esemény  Személyes, nemzeti és egyetemes ünnepeink   * + miért van ünneplő ruha?   Kulturált viselkedés az ünnepélyeken az ünnep jellege szerint  Öltözködés az ünnephez méltó módon  Megünnepelni egy-egy eseményt, vagy személyt, vagy szentséget, közösséget vállalni az ünnepelttel. | - beszélgetés  - illemkódex készítése  - ünnepségek megrendezése | Hittan  Irodalom  Ének-zene |

|  |  |  |  |  |  |  |
| --- | --- | --- | --- | --- | --- | --- |
| **III. témakör: Családunk** | | | | | | |
| **Fejlesztendő kompetenciák,**  **fejlesztési feladatok** | | **Témák, tartalmak** | **Tanulói tevékenységek** | | **Kapcsolódási**  **lehetőségek** | |
| Énkép, önismeret  **Kommunikáció** – verbális és metakommunikáció  **Szociális kompetencia**  **Gazdasági nevelés**  *Testi-lelki egészség*  Életvezetés – élet a családban és a társadalmi közösségben | | - a család mint érték  - családi kapcsolatok  - különböző életkorú emberek a családban  - családi ünnepek  - a család a képzőművészetben  - az egyház tilalmai bilincsek, vagy megtartó kapaszkodók, értékek?  - felelős vagyok-e önmagamért?  - már most eldől, milyen apa vagy anya leszel  - családi szerepek, felelős apaság, felelős anyaság és felelős gyermekség  - pénzbeosztás a családban  - felelős vagy testedért-lelkedért  - konfliktusok a családban  - az élet tisztelete  - a termékenység  - a tilalmak gyakran korlátok egy szakadék szélén – érdekünkben vannak  - „lazázás”, együttjárás – jegyesség - házasság – család  - híres és szép házasságok | szituációs játékok  befejezetlen történetek  „ön dönt” játék  Az élet egy csoda c. film megtekintése a magzati létről  A „Gyökerek és szárnyak” c. oktatófilm egyes epizódjainak megtekintése és a felvetett problémák megbeszélése  Tablókészítés | | Irodalom  Festészet  Zene  Pszichológia  Biológia  Etika | |
| **IV. témakör: Példaképeink** | | | | | | |
| **Fejlesztendő kompetenciák,**  **fejlesztési feladatok** | | **Témák, tartalmak** | **Tanulói tevékenységek** | | **Kapcsolódási**  **lehetőségek** | |
| *Hon és népismeret*  *Európai azonosságtudat és egyetemes kultúra*  *Felkészülés a felnőtt életre* | | Példaképek a XX-XXI.. század nagy egyéniségei közül: Batthány-Strattmann László, Sweitzer Albert, Brenner János, Kaszap István, Salkaházi Sára, II. János Pál pápa  a tanulók kortársai között is jó példaképek lehetnek, csak föl kell fedezni őket (pl. sportolók között) | - beszélgetés  - idézetgyűjtés  - fényképek – életrajzok gyűjtése  - internet használat  - részletek életrajzi filmekből, DVD anyagokból | | Történelem  Médiaismeret  Hittan  Etika | |
| **V. témakör: Egyházunk** | | | | | | |
| **Szociális kompetencia**  Tudatos és önálló keresztény életvitel  Közösségépítés  Életvezetés | Európa újra evangelizálásra szorul  Én is az egyház tagja vagyok  Az egyház szervezeti felépítése  Egyház és karizma  Az egyház szervezeti fölépítése, az egyes egységek szolgálata nagy vonalakban  Egyházmegyéje püspökei  Plébániai-templomi, ifjúsági közösség fontossága | | | - beszélgetés  - a hallottak rögzítése  - városmissziós felvételek, beszámolók feldolgozása  - egyházi, egyházmegyei és plébániai honlapok, újságok, közösségek bemutatása  Nagymarosi Ifjúsági találkozó  Ifjúsági zarándoklatok | | Hittan |

|  |  |  |  |  |  |  |
| --- | --- | --- | --- | --- | --- | --- |
| **VI. témakör: Magyarságunk** | | | | | | |
| **Fejlesztendő kompetenciák,**  **fejlesztési feladatok** | **Témák, tartalmak** | | | **Tanulói tevékenységek** | **Kapcsolódási**  **lehetőségek** | |
| **Szociális és állampolgári kompetencia**  **Aktív állampolgárságra és demokráciára nevelés**  Tudatos és önálló keresztény életvitel  Közösségépítés  Életvezetés | Egy-két kiemelkedő magyar egyházi és világi személyiség megismerése  Szent István és Mindszenty bíboros örökösei vagyunk,  Mai szabadságunk az 1956-os forradalom vértanúinak is köszönhető  - a forradalom nem öncélú lázadás  - mit tehetek ma a hazámért? | | | - gyűjtőmunka  - tablókészítés  - kutatás az interneten  - könyvek, DVD-k és internetes oldalak megismerése | Történelem  Hittan | |
| **VII. témakör: Szabadságunk és értékeink** | | | | | | |
| **Szociális és állampolgári kompetencia**  **Aktív állampolgárságra és demokráciára nevelés**  Tudatos és önálló keresztény  Közösségépítés  Életvezetés életvitel | - szabadság vagy szabadosság  - nem mindig az az értékes, amit az emberek többsége annak tart  - a „gagyi” és az érték - a giccs és a művészet  - mi a demokrácia előnye és mi a tömegdemokrácia hátránya?  - a manipuláció lényege  - liberalizmus ma  - Etika és etikett  - divatok: „árral szemben” - véleménynyilvánítás  - a keresztény ember véleménynyilvánítási kötelezettsége, aki véleményével adott esetben politizál | | | - beszélgetés  - kiscsoportos tevékenység, gyűjtőmunka  - A Gyökerek és szárnyak c. oktatófilm epizódjainak megtekintése | Történelem  Médiaismeret  Politika | |
| **VIII. témakör: Értékek és erények** | | | | | | |
| **Fejlesztendő kompetenciák,**  **fejlesztési feladatok** | | **Témák, tartalmak** | **Tanulói tevékenységek** | | | **Kapcsolódási**  **lehetőségek** |
| *Énkép****,*** *önismeret*  **Kommunikáció** – verbális és metakommunikáció  **Szociális kompetencia**  *Testi-lelki egészség*  Életvezetés – élet a családban és a társadalmi közösségben | - az ember, mint önérték  - megválaszthatjuk-e nemünket?  - a férfi agy és a női agy működése, mint érték  - egymás „másságának elfogadása” érték és erény  - érték-e a”másság”? Paranormális jelenségek  - a szerelem, mint érték  - a szexualitás mint érték  - a döntésképesség, mint érték  - a hűség mint erény  - különbség a szingli lét és a cölibátus között  - „carpe diem” vagy tervszerű, értelmes élet – Istenbe vetett bizalom | | **-** gyűjtőmunka (újságcikkek, magazinok)  - „érték-reklám”készítése kiscsoportban  - rajzos rögzítés  - „Ön dönt” játék  - szituációs játékok | | | Biológia  Hittan  Médiaismeret |

**OSZTÁLYFŐNÖKI**

**9. évfolyam**

**Célok és feladatok**

A tanuló ismerje és fogadja el az iskola szabályait. Lássa be, hogy szabályok nélkül nem lehet nyugodtan, biztonságosan élni. Tervezze meg napirendjét, a tanév tennivalóit.

Ne olcsó népszerűségre törekedjen. Nem mindig azt kell követni, aki a leghangosabb és a legtöbbet enged meg magának. Legyen „nyugtató” és ne felforgató tényezője osztályának. Próbáljon meg már most tudatosan küzdeni indulatai ellen. Tudjon bocsánatot kérni felelőtlen tetteiért. Önállósága nem veszélyeztetheti sem maga, sem mások testi-lelki épségét.

Ismerjen meg más vallásokat is, és lássa be, hogy az embert legjobban tisztelő, az emberi szabadságot legmélyebben elfogadó vallás a kereszténység. Tudja, hogy a babona miért káros az ember személyiségére.

Legyen tisztában a barátság fogalmával. A barátság nem egyenlő a haversággal. Tisztelje a másik emberben a nőt/férfit. Váljon egyre inkább őszinte, igaz baráttá. Tudja, hogy a titok kibeszélése, a másik ember bizalmával való visszaélés az egyik legsúlyosabb bűn az EMBER ellen. Gondoljon arra, milyen érzéseket válthat ki egy-egy meggondolatlan szava, tette a másikban. Ami neked fáj, az fáj a másik embernek is.

Érezze át a nagyszerűségét annak, ha egészségesnek született, egészsége tudatos veszélyeztetése súlyos bűn.

Tudja, hogy a kultúra igazi értékeinek megismerése fejleszti személyiségét, míg a giccs, bóvli, ízléstelenség rombolja személyiségében az értéket.

**9. évfolyam**

**Óraszám: 1 óra/hét**

**37 óra/év**

**Ajánlás az éves óraszám felosztására**

|  |  |  |
| --- | --- | --- |
|  | **Témakörök** | **Óraszám** |
| **1.** | Iskolakezdés | 7 |
| **2.** | Jellemnevelés, önismeret – emberismeret | 7 |
| **3.** | Világkép, világnézet, vallás | 4 |
| **4.** | Emberi kapcsolatok | 4 |
| **5.** | A szabadidő jó felhasználása | 4 |
|  | Aktualitások, készülés iskolai programokra | 11 |
|  | **Összesen** | **37** |

|  |  |  |  |
| --- | --- | --- | --- |
| **Iskolakezdés (1. témakör)** | | | |
| **Fejlesztendő kompetenciák,**  **fejlesztési feladatok** | **Témák, tartalmak** | **Tanulói tevékenységek** | **Kapcsolódási**  **lehetőségek** |
| **Anyanyelvi kommunikáció**  *Testi, lelki egészség*  A szóbeli kommunikációs készség fejlesztése  *Aktív állampolgárságra, demokráciára nevelés*  **Digitális kompetencia**  Az információkezelés és a kommunikációértékelés készségének fejlesztése  **Hatékony, önálló tanulás**  *A tanulás tanítása*  Az önfejlesztés készségének fejlesztése  **Szociális és állampolgári kompetencia**  *Felkészülés a felnőtt lét szerepeire*  A társas aktivitás és a társadalmi érzékenység fejlesztése | A házirend átismétlése, szervezési kérdések, felelősök választása  Az iskola története  Jó időbeosztás, a tananyag ismétlésének fontossága  Helyes életvitel, a kötelesség és a fakultatív lehetőségek összhangja. Munka, pihenés, ünneplés  Magatartási, viselkedési, udvariassági alapszabályok  A beszélgetés, vitatkozás alapszabályai | Tanórai beszélgetés a művelődés fontosságáról  Prezentációvetítéssel kísért tanulói kiselőadások az iskola történetéről  Vita-játék az alapvető viselkedési szabályokról | Irodalom  Történelem  Tánc és dráma  Informatika |

|  |  |  |  |
| --- | --- | --- | --- |
| **Jellemnevelés, önismeret – emberismeret (2. témakör)** | | | |
| **Fejlesztendő kompetenciák,**  **fejlesztési feladatok** | **Témák, tartalmak** | **Tanulói tevékenységek** | **Kapcsolódási**  **lehetőségek** |
| **Szociális és állampolgári kompetencia**  *Énkép, önismeret*  Az önfejlesztés és az etikai készség fejlesztése  **Anyanyelvi kommunikáció**  *Felkészülés a felnőtt lét szerepeire*  A szóbeli kifejező készség és a szóbeli szövegek megértése készségének fejlesztése  *Aktív állampolgárságra, demokráciára nevelés*  **Digitális kompetencia**  *Testi, lelki egészség*  Az információ kezelés és a képi információ feldolgozása készségének fejlesztése  Az íráskészség fejlesztése | A jellemről általában  A kamaszkor szépsége és gondjai  Önismeret, indítékok, akaratnevelés  Példaképek, célok (osztálytársban észrevenni a jót és követni)  Döntés, felelősség, kudarcok, sikerek  Önállóság és alkalmazkodás  A belső és a külső összhangja, egymásra hatása (megjelenés, beszéd, közvetlen környezet kialakítása…) | Tanórai beszélgetés a jellemről, önismeretről, önnevelésről  Pedagógus vagy más szakember irányításával ön- és emberismereti kérdőívek kitöltése, kiértékelése  Írásbeli fogalmazás: osztályomból ki miben példamutató számomra  Példaképek gyűjtése az internetről, az iskolaújságból; ezek kiértékelése; az eredményről faliújság készítése | Irodalom  Informatika  Pszichológia  Etika |

|  |  |  |  |
| --- | --- | --- | --- |
| **Világkép, világnézet, vallás (3. témakör)** | | | |
| **Fejlesztendő kompetenciák,**  **fejlesztési feladatok** | **Témák, tartalmak** | **Tanulói tevékenységek** | **Kapcsolódási**  **lehetőségek** |
| **Digitális kompetencia**  *Európai azonosságtudat – egyetemes kultúra*  Az információkezelés készségének fejlesztése  *Testi, lelki egészség*  A kritikus gondolkodás készségének fejlesztése  **Anyanyelvi kommunikáció**  *Felkészülés a felnőtt lét szerepeire*  Szóbeli kifejező készség fejlesztése  **Kezdeményezőképesség és vállalkozói kompetencia**  *Környezettudatosságra nevelés*  A szervezőkészség, a nyitottság és az empátia készségének fejlesztése | A világkép, világnézet, vallás fogalma  Immanencia és transzcendencia határán (babona és hit, természeti és kinyilatkoztatott vallások, történelmi vallások és szekták, a New Age, UFO-hit)  A hit nagykorú vállalása, a vallás személyes és közösségi jellege  Vallásos mozgalmak, lelkiségek hazánkban | Információk gyűjtése a vallással kapcsolatban az internetről  A gyűjtött anyag tanórai megbeszélése  Prezentációvetítéssel kísért tanulói kiselőadások a történelmi vallásokról és a szektákról  Vallási közösségek képviselőinek meghívása, beszélgetés velük  Látogatás vallási közösségeknél | Történelem  Informatika  Vallásszociológia |

|  |  |  |  |
| --- | --- | --- | --- |
| **Emberi kapcsolatok (4. témakör)** | | | |
| **Fejlesztendő kompetenciák,**  **fejlesztési feladatok** | **Témák, tartalmak** | **Tanulói tevékenységek** | **Kapcsolódási**  **lehetőségek** |
| **Kezdeményezőképesség és vállalkozói kompetencia**  *Aktív állampolgárságra, demokráciára nevelés*  A nyitottság, a társas aktivitás és felelősségérzet képességének fejlesztése  **Szociális és állampolgári kompetencia**  *Énkép, önismeret*  Az empátia, az önértékelés és a pozitív gondolkodás képességének fejlesztése  **Anyanyelvi kommunikáció**  *Felkészülés a felnőtt lét szerepeire*  A kommunikációs készség fejlesztése  **Esztétikai-művészet tudatosság és kifejezőképesség**  Az önfejlesztés és a harmónia készségének fejlesztése | Közösség, osztályközösség, a másik tisztelete  Őszinteség, titoktartás, bizalom, becsület, hűség  A család  A barátság, fiúk-lányok kapcsolata – őszinteség, meggondoltság | Bizalom-játék a családi összetartás alapjának megtapasztalására  Fotópályázat: a családi kötelékek bemutatása  A pályamunkák közzététele az osztályfaliújságon; a győztes pályamunkák bemutatása az iskola honlapján  Szerepjátékok segítségével megélni, a kölcsönös tisztességen alapulhat csak párkapcsolat | Pszichológia  Fotóművészet  Informatika  Tánc és dráma |

|  |  |  |  |
| --- | --- | --- | --- |
| **A szabadidő jó felhasználása (5. témakör)** | | | |
| **Fejlesztendő kompetenciák,**  **fejlesztési feladatok** | **Témák, tartalmak** | **Tanulói tevékenységek** | **Kapcsolódási**  **lehetőségek** |
| **Anyanyelvi kommunikáció**  *Énkép, önismeret*  Szóbeli kifejezőkészség fejlesztése  **Szociális és állampolgári kompetencia**  *Felkészülés a felnőtt lét szerepeire*  A nyitottság és a társas aktivitás képességének fejlesztése  **Esztétikai-művészeti tudatosság és kifejezőképesség**  *Aktív állampolgárságra, demokráciára nevelés*  Az önfejlesztés és az esztétikai ízlés fejlesztése  **Kezdeményezőképesség és vállalkozói kompetencia**  *Testi, lelki egészség*  Az önértékelés és az alkotóképesség fejlesztése  Az oksági gondolkodás fejlesztése | Személyes kapcsolatok építése (Istennel, emberekkel)  A kultúráról  Önművelés, zenehallgatás, művészetek, tánc, kiállítás, múzeum, hangverseny, film, színház  Káros szenvedélyek | Közvélemény-kutatás a csoportban a szabadidő felhasználásáról, az eredmények közös kiértékelése  A különféle tehetséggel rendelkező csoporttagok rövid bemutatókat tartanak érdeklődési körükről a csoportnak  Drog prevenciós szakemberek meghívása, vezetésükkel előadás, beszélgetés, foglalkozás szervezése | Hittan  Művészetek  Irodalom  Tánc és dráma  Biológia |

**OSZTÁLYFŐNÖKI**

**10. évfolyam**

**Célok és feladatok**

A tanuló érezze át annak felelősségét, hogy embernek született (Isten képmása). Tudja, hogy ő egyszeri és megismételhetetlen. Tudja, hogy életét ajándékba kapta.

Érezzen felelősséget környezetéért, lássa be, hogy a környezet pusztulása az ember pusztulását is okozza. Tudjon a technikai civilizáció káros következményeiről (környezetszennyezés, zaj, elidegenedés, neurózis stb.).

Tudja és fogadja el, hogy teste nem az ő tulajdona, hanem Istené, így keresztény kötelessége is óvni, védeni, megőrizni az egészségét. Testét nem kell szégyellnie, még ha nem is olyan, amilyennek ő szeretné, hiszen Isten álmodta meg őt ilyennek. Az igazi értékek az emberen belül vannak!

Már most tudatosan készüljön eljövendő hivatására, és ezért tegyen meg minden tőle telhetőt (egészségvédelem, tanulás, testedzés, képességei reális számbavétele stb.). Választott hivatásának az árnyoldalait is igyekezzen megismerni, ne csak a pozitívumokat.

Érezze át, hogy kereszténysége azt is jelenti, ki kell állnia az elnyomottak, igazságtalanul szenvedők mellett.

Értse meg, hogy ő személy szerint is felelős a magyarság jövőjéért, fejlődéséért. Nem lehet mindig másoktól várni a megoldást. A hazaszeretethez tartozik anyanyelvének helyes használata is.

Lehetőségei szerint óvja a természetet, figyelmeztesse a károkozókat. Érezze át annak a felelősségét, hogy ajándékba kaptuk a Földet, nincs jogunk tönkretenni.

**10. évfolyam**

**Óraszám: 1 óra/hét**

**37 óra/év**

**Ajánlás az éves óraszám felosztására**

|  |  |  |
| --- | --- | --- |
|  | **Témakörök** | **Óraszám** |
| **1.** | Embernek lenni | 5 |
| **2.** | Egészséges életmód | 4 |
| **3.** | Hivatáskeresés | 4 |
| **4.** | Közösségek, közélet | 4 |
| **5.** | Magyarnak lenni | 6 |
| **6.** | Környezetvédelem | 3 |
|  | Aktualitások, készülés iskolai programokra | 11 |
|  | **Összesen** | **37** |

|  |  |  |  |
| --- | --- | --- | --- |
| **Embernek lenni (1. témakör)** | | | |
| **Fejlesztendő kompetenciák,**  **fejlesztési feladatok** | **Témák, tartalmak** | **Tanulói tevékenységek** | **Kapcsolódási**  **lehetőségek** |
| **Anyanyelvi kommunikáció**  *Énkép, önismeret*  Szóbeli szövegek megértésének és alkotásának elősegítése  Írásbeli szövegek alkotása  **Kezdeményezőképesség és vállalkozói kompetencia**  *Felkészülés a felnőtt lét szerepeire*  Az összehasonlítás, az osztályozás és a rendszerezés képességének fejlesztése  **Szociális és állampolgári kompetencia**  *Aktív állampolgárságra, demokráciára nevelés*  A társadalmi érzékenység képességének fejlesztése  **Esztétikai-művészeti tudatosság és kifejezőképesség**  *Testi, lelki egészség*  Az esztétikai érzék és a szervezőképesség fejlesztése | Az ember biológiai, filozófiai, teológiai fogalma  Antropológiák az ókortól napjainkig  Gyermekkor, ifjúkor, felnőttkor, öregkor  Élet, halál, örök élet  Személyi méltóság és közösségre utaltság | Tanórai beszélgetés az ember mibenlétéről  Projektmunka: osztályfilm készítése az osztály fejlődésének korszakairól; bemutatása a szülőknek, ismerősöknek | Pszichológia  Hittan  Történelem  Biológia  Filmművészet  Informatika |

|  |  |  |  |
| --- | --- | --- | --- |
| **Egészséges életmód (2. témakör)** | | | |
| **Fejlesztendő kompetenciák,**  **fejlesztési feladatok** | **Témák, tartalmak** | **Tanulói tevékenységek** | **Kapcsolódási**  **lehetőségek** |
| **Szociális és állampolgári kompetencia**  *Testi, lelki egészség*  Az oksági gondolkodás, a kritikus gondolkodás fejlesztése  **Anyanyelvi kommunikáció**  *Felkészülés a felnőtt lét szerepeire*  Szóbeli és írásbeli szövegek alkotása képességének fejlesztése  **Kezdeményezőképesség és vállalkozói kompetencia**  *Gazdasági nevelés*  A felelősségvállalás képességének fejlesztése  **Digitális kompetencia**  *A tanulás tanítása*  Az információkezelés érzékének fejlesztése | Testünknek is örök jövője van  Testápolás, testedzés  Sport, természetjárás  Káros szenvedélyek | Kiscsoportos beszélgetés megadott szempontok alapján az egészséges életmódról; beszámoló az eredményekről az osztály előtt; a megállapításokról osztályújság szerkesztése, terjesztése a szülők, ismerősök között  Fakultatív természetjáró program szervezése az iskolaközösség számára  Drog prevenció: beszélgetés az előző évfolyamon szerzett ismeretek kapcsán | Hittan  Biológia  Testnevelés |

|  |  |  |  |
| --- | --- | --- | --- |
| **Hivatáskeresés (3. témakör)** | | | |
| **Fejlesztendő kompetenciák,**  **fejlesztési feladatok** | **Témák, tartalmak** | **Tanulói tevékenységek** | **Kapcsolódási**  **lehetőségek** |
| **Anyanyelvi kommunikáció**  *Aktív állampolgárságra, demokráciára nevelés*  Szóbeli és írásbeli szövegek alkotása  **Szociális és állampolgári kompetencia**  *Felkészülés a felnőtt lét szerepeire*  A társadalmi érzékenység és empátiakészség fejlesztése  **Digitális kompetencia**  *Testi, lelki egészség*  Az információkezelés képességének fejlesztése | Házasság, család  Papság, szerzetesség  Felelős ismerkedés, barátkozás a másneműekkel  Pályaválasztás | Tanórai beszélgetés a hivatásokról  Különböző hivatású, életállapotú emberek meghívása, interjú készítése, beszélgetés velük  Az iskola honlapján képes beszámoló készítése a tapasztalatokról | Fotóművészet  Informatika |

|  |  |  |  |
| --- | --- | --- | --- |
| **Közösségek, közélet (4. témakör)** | | | |
| **Fejlesztendő kompetenciák,**  **fejlesztési feladatok** | **Témák, tartalmak** | **Tanulói tevékenységek** | **Kapcsolódási**  **lehetőségek** |
| **Anyanyelvi kommunikáció**  *Aktív állampolgárságra, demokráciára nevelés*  Olvasott szövegek értése képességének fejlesztése  Szóbeli és írásbeli szövegek alkotása  **Kezdeményezőképesség és vállalkozói kompetencia**  *Gazdasági nevelés*  A kritikus gondolkodás és az alternatívaállítás képességének fejlesztése  **Szociális és állampolgári kompetencia**  *Környezettudatosságra nevelés*  A társadalmi érzékenység képességének fejlesztése  **Esztétikai-művészeti tudatosság és kifejezőképesség**  *Testi, lelki egészség*  *Felkészülés a felnőtt lét szerepeire*  Az önfejlesztés és etikai érzék fejlesztése | A Biblia tanítása a közösségi életről, közéletről  Szociális enciklikák a Rerum novarumtól kezdve  A keresztény ember társadalmi felelőssége  Politikai elkötelezettség  A fogyasztói társadalom; fogyasztóvédelem | Tanórai beszélgetés a társadalom szociális problémáiról  Ismerkedés az egyház szociális tanításával, a dokumentumokból vett részletek értő olvasása; értelmezése tanári irányítással  Projektmunka: egy szegénykonyha meglátogatása, bekapcsolódás a tevékenységébe: beszerzés, ételkészítés, rendrakás; a tapasztalatokról beszámoló készítése a faliújságra  Szimulációs játék segítségével feldolgozni, milyen vásárlási szokások kialakításával lehet igazságosabban elosztani az anyagi javakat | Szociológia  Informatika |

|  |  |  |  |
| --- | --- | --- | --- |
| **Magyarnak lenni (5. témakör)** | | | |
| **Fejlesztendő kompetenciák,**  **fejlesztési feladatok** | **Témák, tartalmak** | **Tanulói tevékenységek** | **Kapcsolódási**  **lehetőségek** |
| **Esztétikai-művészeti tudatosság és kifejezőképesség**  *Európai azonosságtudat – egyetemes kultúra*  Az analógiák felismerésének, keresésének és kialakításának fejlesztése  **Szociális és állampolgári kompetencia**  *Hon-és népismeret*  Az önértékelés képességének fejlesztése  **Anyanyelvi kommunikáció**  *Felkészülés a felnőtt lét szerepeire*  Szóbeli kifejezőkészség és előadáskészség fejlesztése  **Kezdeményezőképesség és vállalkozói kompetencia**  *Gazdasági nevelés*  A felelősségérzet és a szervezőkészség fejlesztése | Patriotizmus, nacionalizmus, sovinizmus  Anyanyelvem szépsége, megbecsülése  A nemzeti múlt kötelez  Művészeti kincseink  Magyarság és kereszténység  Személyes felelősségem a magyarság jövőjéért | A nacionalizmus kirekesztő hatásáról szóló film közös megtekintése  Tanórai beszélgetés a nemzeti ünnepek közösséget erősítő szerepéről  Szónokverseny szervezése: téma egy nemzeti ünnep szónoklata | Filmművészet  Irodalom  Történelem |

|  |  |  |  |
| --- | --- | --- | --- |
| **Környezetvédelem (6. témakör)** | | | |
| **Fejlesztendő kompetenciák,**  **fejlesztési feladatok** | **Témák, tartalmak** | **Tanulói tevékenységek** | **Kapcsolódási**  **lehetőségek** |
| **Szociális és állampolgári kompetencia**  *Környezettudatosságra nevelés*  Az oksági gondolkodás fejlesztése  **Anyanyelvi kommunikáció**  *Felkészülés a felnőtt lét szerepeire*  Szóbeli és írásbeli szövegek létrehozásának fejlesztése  **Kezdeményezőképesség és vállalkozói kompetencia**  *Aktív állampolgárságra, demokráciára nevelés*  A társas aktivitás és az etikai érzék fejlesztése  Problémamegoldó gondolkodás fejlesztése | Az ember felelőssége a teremtett világért  A technikai kultúra káros következményei  Mit tehetek környezetemért? | Felmérések, interjúk készítése a környezetünkben lévő emberek környezettudatos magatartásáról  Tanórai beszélgetés az ember felelősségéről a környezet iránt  Problémamegoldó gyakorlat: hogyan tehetjük élhetőbbé világunkat (ötletbörze); egy javaslat kiválasztása és megvalósítása | Földrajz  Hittan  Etika  Biológia |

**OSZTÁLYFŐNÖKI**

**11. évfolyam**

**Célok és feladat**

A tanuló lássa be, hogy értelmünk véges, nem tudunk vele mindent felfogni. „Boldogok, akik nem látnak, és mégis hisznek.” Érezze annak súlyát, hogy döntenie kell további életéről, sorsáról.

Legyen tisztában azzal: a keresztény élet nem azt jelenti, hogy mindig az élet napos oldalán fog járni, és nem lesznek nehézségei, próbatételei. Soha ne feledje, hogy az Isten megpróbálja azokat, akiket szeret, de soha sem hagy magunkra minket. Higgye, hogy olyankor van hozzánk legközelebb, amikor mi talán a legtávolabbinak érezzük. Az Istent ne tekintse „automatának”, aki mindig az ő kívánságainak megfelelően dönt.

Kapcsolódjon be aktívan az egyház életébe: ifjúsági találkozók, ministrálás, közösségi élet, templomi szolgálat, karitász.

Tudja, hogy a média nem mindig az igazságot közvetíti, hanem az éppen akkor divatos eszméket. Legyen tisztában azzal, hogy nagyon erősen képes befolyásolni a közvéleményt. Keressen segítőket ahhoz, hogy ki tudjon tartani saját véleménye mellett (szülő, idősebb barát, lelkivezető). Ismerjen katolikus fiataloknak szóló kiadványokat. Kísérje figyelemmel a TV-ben, rádióban elhangzó katolikus adásokat.

Legyen képes megszervezni egy-egy családi vagy osztályünnepet. Legyen igényes az ünnepléssel kapcsolatban. Tudja, hogy a tartalmatlan „szórakozás” rombol és nem épít. Legjobban a lustaság fáraszt.

Tanulja meg: a szentek azáltal váltak szentekké, hogy nem hagyták befolyásolni magukat a kor divatjától vagy a politikai erőktől, örök értékekhez ragaszkodtak akár életük árán is.

Tudjon elfogadni nehéz embereket is. Lássa be, hogy neki is vannak kevésbé jó tulajdonságai, és ezért ezt másokban is el kell tudni fogadni. Sokszor az életben a nehéz emberek többet segítenek nekünk, mint gondoljuk. Alakítsa felelősen baráti kapcsolatait, párkapcsolatát!

**11. évfolyam**

**Óraszám: 1 óra/hét**

**37 óra/év**

**Ajánlás az éves óraszám felosztására**

|  |  |  |
| --- | --- | --- |
|  | **Témakörök** | **Óraszám** |
| **1.** | Az igényes szellemi munka | 3 |
| **2.** | A megélt kereszténység | 4 |
| **3.** | Világegyház, helyi egyház | 4 |
| **4.** | Média | 3 |
| **5.** | Ünnepek | 4 |
| **6.** | Szentnek lenni | 4 |
| **7.** | Emberi kapcsolatok | 6 |
|  | Aktualitások, készülés iskolai programokra | 9 |
|  | **Összesen** | **37** |

|  |  |  |  |
| --- | --- | --- | --- |
| **Az igényes szellemi munka (1. témakör)** | | | |
| **Fejlesztendő kompetenciák,**  **fejlesztési feladatok** | **Témák, tartalmak** | **Tanulói tevékenységek** | **Kapcsolódási**  **lehetőségek** |
| **Esztétikai-művészeti tudatosság és kifejezőképesség**  *Énkép, önismeret*  A képi információ feldolgozásának fejlesztése  **Szociális és állampolgári kompetencia**  *Testi, lelki egészség*  A társadalmi érzékenység és az empátia képességének fejlesztése  **Anyanyelvi kommunikáció**  *Felkészülés a felnőtt lét szerepeire*  A kérdezéskultúra, az írásbeli és szóbeli szövegek alkotása képességének fejlesztése  **Digitális kompetencia**  *Aktív állampolgárságra, demokráciára nevelés*  A kommunikációértékelés képességének fejlesztése | Az értelem szerepe és korlátai  Hosszú távú tervezés  A szellemi munka optimális feltételei | Tanórai beszélgetés az értelem szerepéről  Hasonló témájú film (pl. Forrest Gump, Ébredések stb.) megtekintése  A csoportban esettanulmány készítése egy hasonló lehetséges esetről  A legsikerültebb alkotás közzététele az iskola honlapján, illetve évkönyvében | Irodalom  Filmművészet |
| **A megélt kereszténység (2. témakör)** | | | |
| **Fejlesztendő kompetenciák,**  **fejlesztési feladatok** | **Témák, tartalmak** | **Tanulói tevékenységek** | **Kapcsolódási**  **lehetőségek** |
| **Anyanyelvi kommunikáció**  *Európai azonosságtudat – egyetemes kultúra*  A kérdezéskultúra és a szóbeli szövegalkotás készségének fejlesztése  **Szociális és állampolgári kompetencia**  *Felkészülés a felnőtt lét szerepeire*  A társadalmi érzékenység és a felelősségérzet fejlesztése  *Énkép, önismeret*  Az alkotóképesség és az alternatívaállítás képességének fejlesztése | Vasárnapi kereszténység, a vallás mint pótcselekvés  A liturgia, a szentmise, a csend, az elmélkedés  Egyéni és közösségi bűnbánat  Tanúságtétel a hétköznapokban (tetteink által) | Interjúkészítés különféle emberekkel vallási szokásairól  Tanórai beszélgetés a mindennapi vallásgyakorlat fontosságáról  Egy elkötelezett keresztény életet élő ember meghívása, beszélgetés vele | Hittan |

|  |  |  |  |
| --- | --- | --- | --- |
| **Világegyház, helyi egyház (3. témakör)** | | | |
| **Fejlesztendő kompetenciák,**  **fejlesztési feladatok** | **Témák, tartalmak** | **Tanulói tevékenységek** | **Kapcsolódási**  **lehetőségek** |
| **Anyanyelvi kommunikáció**  *Európai azonosságtudat – egyetemes kultúra*  *Hon- és népismeret*  A kérdezéskultúra és a szóbeli, írásbeli szövegalkotás készségének fejlesztése  **Szociális és állampolgári kompetencia**  *Felkészülés a felnőtt lét szerepeire*  A társadalmi érzékenység és a felelősségérzet fejlesztése  *Énkép, önismeret*  Az alkotóképesség és az alternatívaállítás képességének fejlesztése  **Digitális kompetencia**  *Aktív állampolgárságra, demokráciára nevelés*  A kommunikációértékelés képességének fejlesztése | A II. Vatikáni Zsinat egyházképe  A magyar egyház gondjai, lehetőségei  A világiak felelőssége az egyházért  Élet a plébánián | Projektmunka: ellátogatás egy plébániára, ott irodai, karitatív, liturgikus feladatok vállalása, a csoport tagjainak tehetsége szerint a feladatok elosztása  A tapasztalatokról képes beszámoló készítése, közzététele az iskola honlapján, illetve a szülőknek szülői értekezleten | Hittan  Teológia  Irodalom  Informatika |

|  |  |  |  |
| --- | --- | --- | --- |
| **Média (4. témakör)** | | | |
| **Fejlesztendő kompetenciák,**  **fejlesztési feladatok** | **Témák, tartalmak** | **Tanulói tevékenységek** | **Kapcsolódási**  **lehetőségek** |
| **Digitális kompetencia**  *Felkészülés a felnőtt lét szerepeire*  IKT-alkalmazás  A forráskezelés és a kommunikációértékelés képességének fejlesztése  **Kezdeményezőképesség és vállalkozói kompetencia**  *Gazdasági nevelés*  Az önfejlesztés és a társas aktivitás képességének fejlesztése  **Anyanyelvi kommunikáció**  *Aktív állampolgárságra, demokráciára nevelés*  Szóbeli és írásbeli szövegek megértésének és alkotásának képessége fejlesztése  **Hatékony, önálló tanulás**  *Környezettudatosságra nevelés*  A rendszerszemlélet és a kritikus gondolkodás képességének fejlesztése | A tájékoztatás erkölcstana. Hirdetés és reklám. Információözön. A televízió, a videó és a számítógépes játékok lelki hatása, a velük való azonosulás veszélye  Elmélyült és felszínes ismeretszerzés  A média manipulálhatósága, a média a személyes életben  A média és az evangelizáció | Média-megfigyelés, információgyűjtés az interneten a médiahasználatról  Szituációs játékok segítségével megérteni a média segítő és gátoló szerepét  Kiállítás szervezése a vallásos médiáról (újságok, rádiók, TV-adások stb.) | Médiaismeret  Irodalom  Történelem  Tánc és dráma |

|  |  |  |  |
| --- | --- | --- | --- |
| **Ünnepek (5. témakör)** | | | |
| **Fejlesztendő kompetenciák,**  **fejlesztési feladatok** | **Témák, tartalmak** | **Tanulói tevékenységek** | **Kapcsolódási**  **lehetőségek** |
| **Kezdeményezőképesség és vállalkozói kompetencia**  *Felkészülés a felnőtt lét szerepeire*  A felelősségérzet képességének fejlesztése  *Hon- és népismeret*  A nyitottság képességének fejlesztése  *Énkép, önismeret*  Az önkifejezés képességének fejlesztése  **Anyanyelvi kommunikáció**  *A tanulás tanítása*  Az előadókészség fejlesztése  A szóbeli szövegalkotás képességének fejlesztése  **Szociális és állampolgári kompetencia**  *Aktív állampolgárságra, demokráciára nevelés*  A társadalmi érzékenység fejlesztése  **Digitális kompetencia**  *Testi, lelki egészség*  A forráskezelés és a kommunikáció-értékelés képességének fejlesztése | Szükségünk van szertartásokra!  Az ünnepek hagyományőrző szerepe  Az ünnepek közösségteremtő ereje  Családi, nemzeti, egyházi ünnepek | Vita-játék érveléstechnikai gyakorlat keretében arról, miért fontosak az ünnepek  A különféle vélemények kiértékelése kis csoportokban, majd az osztályközösségben  Pályázat kiírása a legkedvesebb ünneppel kapcsolatban; a legsikerültebb alkotások megjelenítése az iskola honlapján | Irodalom  Történelem  Informatika |

|  |  |  |  |
| --- | --- | --- | --- |
| **Szentnek lenni (6. témakör)** | | | |
| **Fejlesztendő kompetenciák,**  **fejlesztési feladatok** | **Témák, tartalmak** | **Tanulói tevékenységek** | **Kapcsolódási**  **lehetőségek** |
| **Digitális kompetencia**  *Testi, lelki egészség*  A forráskezelés és a kommunikáció-értékelés képességének fejlesztése  **Anyanyelvi kommunikáció**  *A tanulás tanítása*  Az előadókészség fejlesztése  A szóbeli szövegalkotás képességének fejlesztése  **Kezdeményezőképesség és vállalkozói kompetencia**  *Felkészülés a felnőtt lét szerepeire*  A felelősségérzet képességének fejlesztése  *Európai azonosságtudat – egyetemes kultúra*  *Hon- és népismeret*  A nyitottság képességének fejlesztése  *Énkép, önismeret*  Az önkifejezés képességének fejlesztése | Ki a szent? (erények, a kegyelem formáló ereje)  Védőszentem, nemzeti szentjeink, korunk szentjei  A szentek követése  Élet és életszentség (ez minden keresztény hivatása) | Prezentációvetítéssel kísért tanulói kiselőadások legkedvesebb szentjeikről  Tanórai beszélgetés az élet, a teljes élet lehetőségéről | Informatika |

|  |  |  |  |
| --- | --- | --- | --- |
| **Emberi kapcsolatok (7. témakör)** | | | |
| **Fejlesztendő kompetenciák,**  **fejlesztési feladatok** | **Témák, tartalmak** | **Tanulói tevékenységek** | **Kapcsolódási**  **lehetőségek** |
| **Szociális és állampolgári kompetencia**  *Felkészülés a felnőtt lét szerepeire*  A nyitottság és az önértékelés képességének fejlesztése  *Aktív állampolgárságra, demokráciára nevelés*  A társas aktivitás képességének fejlesztése  *Énkép, önismeret*  A felelősségérzet és etikai érzék fejlesztése  **Esztétikai-művészeti tudatosság és kifejezőképesség**  *Testi, lelki egészség*  Az önkifejezés, a harmónia és az esztétikai érzék fejlesztése  **Anyanyelvi kommunikáció**  *A tanulás tanítása*  Írott szövegek értő olvasása képességének fejlesztése  A szóbeli kifejezőkészség fejlesztése | Az én-te kapcsolat – barátság, szerelem, házasság  Mások szerepe a helyes önismeret kialakításában  A keresztény alázat  Nehéz emberek az életemben | Kiállítás szervezése az osztályban a legkedvesebb olyan művészeti, irodalmi, zenei alkotásokról, élményekről, amelyek a barátság és szerelem mibenlétét fejezik ki  Tanórai beszélgetés ezekről az alkotásokról, élményekről  Közös Szentírásolvasás: a témára vonatkozó helyek összegyűjtése | Irodalom  Művészetek  Hittan |

**OSZTÁLYFŐNÖKI**

**12.évfolyam**

**Célok és feladatok**

A tanuló érezze át annak súlyát, hogy lassan felnőtté válik, és mások is e szerint fogják megítélni tetteit. Tudja, hogy a felnőttség nemcsak jogokban, hanem elsősorban kötelességekben nyilvánul meg. Személy szerint ő is felelős a világ alakulásáért.

Mindaz, amit eddig tanult, megélt, tapasztalt, vezesse el önálló véleményre, melyet nem ad fel divatok kedvéért vagy a könnyebb érvényesülésért.

Ne mindenáron akarjon változtatni, soha ne feledje, hogy erőszakkal a jót sem lehet elfogadtatni felnőtt emberekkel. Személyes példájával hasson. Mielőtt bármit tesz, gondolja át tettének lehetséges következményeit.

Legyen tisztában azzal, hogy az életben alá-fölérendeltségi viszonyok vannak, és ezek az élet természetes velejárói. Ha jól működnek, nem gátolják, hanem segítik az egyént. Az alkalmazkodás nem jelent szolgalelkűséget, de ésszerű kompromisszumok elengedhetetlenek az életben.

„A fejjel a falnak menés” nem építi, nem viszi előre sem az egyént, sem a közösséget.

Tudja és élje meg, hogy az ember végső célja nem a földi boldogság. Úgy próbáljon élni, hogy soha ne tévessze szem elől: egyszer mindenért, egész életéért számot kell adnia. Próbáljon meg „gyertyaként” élni a világban.

**Óraszám: 1 óra/hét**

**30 óra/év**

**12. évfolyam**

**Ajánlás az éves óraszám felosztására**

|  |  |  |
| --- | --- | --- |
|  | **Témakörök** | **Óraszám** |
| **1.** | Értékrend | 6 |
| **2.** | A felnőtté válás útja | 5 |
| **3.** | Egyén és közösség | 4 |
| **4.** | Útravaló | 6 |
|  | Aktualitások, készülés iskolai programokra | 9 |
|  | **Összesen** | **30** |

|  |  |  |  |
| --- | --- | --- | --- |
| **Értékrend (1. témakör)** | | | |
| **Fejlesztendő kompetenciák,**  **fejlesztési feladatok** | **Témák, tartalmak** | **Tanulói tevékenységek** | **Kapcsolódási**  **lehetőségek** |
| **Kezdeményezőképesség és vállalkozói kompetencia**  *Énkép, önismeret*  Az oksági gondolkodás, a lényegkiemelés és a modellalkotás képességének fejlesztése  **Szociális és állampolgári kompetencia**  *Környezettudatosságra nevelés*  A nyitottság és felelősségérzet fejlesztése  **Anyanyelvi kommunikáció**  *Felkészülés a felnőtt lét szerepeire*  Szóbeli kommunikációs készség fejlesztése  **Esztétikai-művészeti tudatosság és kifejezőképesség**  *Testi, lelki egészség*  Az önkifejezés és alkotóképesség fejlesztése | A kívülről és a belülről vezérelt ember  Lényeglátás, önálló ítéletalkotás, eszmények  Állandó nyitottság: az igazra, szépre, jóra, szentre  Értékrendi torzulások  Pozitív, negatív érzelmek  Munka, pihenés (játék, turizmus), ünneplés a felnőttkorban  A felgyorsult élet veszedelmei | Csoportmunka: a legfontosabb értékek összegyűjtése, rangsorolása; a legfontosabbnak tartott értéket kifejező szimbólum keresése  A csoportmunka eredményének közös megbeszélése, a szimbólumok bemutatása, kiállítása az osztályban  Tanórai beszélgetés az igazról, szépről, jóról | Irodalom  Képzőművészetek |

|  |  |  |  |
| --- | --- | --- | --- |
| **A felnőtté válás útja (2. témakör)** | | | |
| **Fejlesztendő kompetenciák,**  **fejlesztési feladatok** | **Témák, tartalmak** | **Tanulói tevékenységek** | **Kapcsolódási**  **lehetőségek** |
| **Esztétikai-művészeti tudatosság és kifejezőképesség**  *Énkép, önismeret*  Az empátia, az önkifejezés és a lényegkiemelés készségének fejlesztése  **Kezdeményezőképesség és vállalkozói kompetencia**  *Felkészülés a felnőtt lét szerepeire*  A pozitív gondolkodás és a társadalmi érzékenység képességének fejlesztése  **Anyanyelvi kommunikáció**  *A tanulás tanítása*  A kérdezés technikai készség fejlesztése  A szóbeli és írásbeli szövegalkotás képességének fejlesztése  **Digitális kompetencia**  *Testi, lelki egészség*  A kommunikáció-értékelés képességének fejlesztése  Az önfejlesztés képességének fejlesztése | Az életszakaszok szépsége, a növekedő felelősség  Felelős véleményalkotás  Párválasztás, házasság, családtervezés  Felelősség: az egészségért, idegrendszerért, időért  Lakáskultúra, étkezési kultúra; megjelenés, viselkedés, illem  Társadalmi felelősség, politika | Különféle életszakaszokat bemutató fényképek alapján tanórai beszélgetés az életszakaszok jellemzőiről, szépségeiről, feladatiról  Interjúkészítés szülőkkel, nagyszülőkkel a családi, kis és nagy közösség iránti felelősségről, a nehézségek viselésének módjáról, az erőt adó lehetőségekről  Az interjúk közzététele az osztályközösségben és az iskola honlapján | Fotóművészet  Szociológia  Pszichológia  Hittan  Informatika |

|  |  |  |  |
| --- | --- | --- | --- |
| **Egyén és közösség (3. témakör)** | | | |
| **Fejlesztendő kompetenciák,**  **fejlesztési feladatok** | **Témák, tartalmak** | **Tanulói tevékenységek** | **Kapcsolódási**  **lehetőségek** |
| **Szociális és állampolgári kompetencia**  *Aktív állampolgárságra, demokráciára nevelés*  A társadalmi érzékenység fejlesztése  *Hon- és népismeret*  *Környezettudatosságra nevelés*  A környezettudatosság képességének fejlesztése  *Felkészülés a felnőtt lét szerepeire*  A szervezőképesség és a döntés hozás képességének fejlesztése  **Anyanyelvi kommunikáció**  *A tanulás tanítása*  A szóbeli szövegek megértése képességének fejlesztése  A szóbeli és írásbeli szövegek alkotása képességének fejlesztése  **Esztétikai-művészeti tudatosság és kifejezőképesség**  A kommunikáció-értékelés képességének fejlesztése  A lényegkiemelés képességének fejlesztése  *Testi, lelki egészség*  A harmónia érzék képességének fejlesztése | A közösség pozitív és negatív hatásai az egyénre  Közösségépítés  Önállóság, alkalmazkodás  Hagyományőrzés szűkebb, tágabb környezetben, a magyar népművészet, népszokások értékei  Természeti értékeink (pl. nemzeti parkjaink) | Irányított szerepjátékok a közösség hatásainak megélésére  Közös beszélgetés: hogyan építhető egy mindenkit többé tévő közösség  Látogatás egy helyrajzi múzeumba, illetve egy közeli nemzeti parkba, interjúkészítés a muzeológusokkal a kiállítások kapcsán elődeink szokásairól | Történelem  Irodalom  Múzeumpedagógia  Földrajz  Biológia |

|  |  |  |  |
| --- | --- | --- | --- |
| **Útravaló (4. témakör)** | | | |
| **Fejlesztendő kompetenciák,**  **fejlesztési feladatok** | **Témák, tartalmak** | **Tanulói tevékenységek** | **Kapcsolódási**  **lehetőségek** |
| **Szociális és állampolgári kompetencia**  *Felkészülés a felnőtt lét szerepeire*  A pozitív gondolkodás fejlesztése  *Aktív állampolgárságra, demokráciára nevelés*  A társadalmi érzékenység fejlesztése  *Testi, lelki egészség*  Az empátia és nyitottság képességének fejlesztése  **Anyanyelvi kommunikáció**  A szóbeli kifejezőkészség fejlesztése  **Digitális kompetencia**  *Hon- és népismeret*  A forráshasználat képességének fejlesztése  **Kezdeményezőképesség és vállalkozói kompetencia**  *Énkép, önismeret*  Az önkifejezés képességének fejlesztése  A hálaadás képességének fejlesztése  Az esztétikai érzék fejlesztése | Az emberi élet értelme  Konfliktusok, veszteségek elfogadása  Magánélet és közélet harmóniája  Nemzedékek egymásért  „Európa védőpajzsa” – hűség őseink örökségéhez; kultúrértékeink, nemzeti nagyjaink  Hűség az Alma Materhez | Összefoglaló, lezáró beszélgetések az emberi élet értelméről, a nehézségek viseléséről, a megbocsátásról  Az iskolában töltött idő, a közös élmények felidézése korábbi fényképek, filmrészletek segítségével  Hálaadó imaóra szervezése az együtt töltött idő megköszönésére: mindenki készül valamilyen személyes, szellemi jellegű ajándékkal az osztályközösség tagjai számára | Történelem  Irodalom  Iskolatörténet  Hittan |